Fil-Qorti tal-Maġistrati (Malta) Bħala Qorti ta' Ġudikatura Kriminali Kumpilazzjoni Nru. 394/2019 Il-Pulizija (Spettur Colin Liddle) -vs- Illum: 2 ta' Novembru, 2020 Rat l-akkużi miġjuba fil-konfront tal-imputat Andre` Sciberras Borg u cioe` talli: Nhar il-31 ta' Diċembru, 2019, għall-ħabta tas-23:30hrs u ħinijiet qabel fejn Surfside, Triq it-Torri, Paola: Mingħajr il-ħsieb li joqtol jew li jqiegħed il-ħajja ta' ħaddieħor f'periklu ċar, ikkaġuna ferita ta' natura gravi fuq il-persuna ta' Nikolai Micallef Camoin hekk kif ċertifikat minn Dr. Cassar Bonanno Mousu’ MD Reġ No. 3887 Sptar St. James (Art.216 Kap. 9 tal-Liġijiet ta' Malta); Talli volontarjament kiser il-bon ordni u il-paċi pubblika b'għajjat u ġlied 338 Kap. 9 tal-Liġijiet ta' Malta). Rat in-nota tal-Avukat Generali permezz ta' liema baghat lill-imputat biex jigi gudikat minn din il-Qorti bhala Qorti ta' Gudikatura Kriminali kif mahsub fis- segwenti artikoli:1 a. Fl-artikoli 17 u 31 tal-Kapitolu 9 tal-Liġijiet ta' Malta; b. Fl-artikoli 214, 215 u 216 tal-Kapitolu 9 tal-Liġijiet ta' Malta; c. Fl-artikoli 338(dd) tal-Kapitolu 9 tal-Liġijiet ta' Malta; d. Fl-artikoli 383, 384, 385, 412C, 533 tal-Kapitolu 9 tal-Liġijiet ta' Malta. Rat li l-imputat m'kellux oggezzjoni biex il-kaz jigi hekk trattat. Rat l-atti u d-dokumenti kollha. Semghet it-trattazzjoni finali. Ikkunsidrat- B'mod preliminari l-Qorti ser tittratta l-punt solevat mill-abbli difiza tal- imputat u cioe` li d-data migjuba fl-akkuza hi wahda zbaljata. Il-Qorti rat li l-imputazzjoni odjerna iggib id-data tal-31 ta' Dicembru, 2019. Issa l-imputat tressaq quddiem din il-Qorti b'citazzjoni datata Lulju, 2019 u ghalhekk qatt ma seta' jkun li l-imputat jigi b'imputat b'reat li ghad kellu jitwettaq. Mhemmx dubbju li l-provi jindikaw li l-ghemil addebitat lill-imputat twettaq f'lejliet l-Ewwel tas-Sena tal-2018 u mhux tal-2019. Ghaldaqstant abbazi tal-motivi hawn fuq migjuba, l-Qorti ma tistax hlief tillibera lill-imputat minn kwalunkwe htija u piena.